《小姑山》
清代·吴荣光

朝风乍凉水波急，大姑南坐小姑立。浔阳九派天低徊，彭泽一峰露厌浥。

灵旗斜飏有层台，高台不瞰无平隰。回舟欲泊辄引去，亦知解佩嗟何及。

作者简介：（1773—1843）清广东南海人，字荷屋，号伯荣。嘉庆四年进士。授编修，历任御史、福建盐法道。道光间官至湖南巡抚，兼署湖广总督，坐事降调福建布政使。后以年老休致。善书画，精金石。有《筠清馆金石录》、《吾学录》、《历代名人年谱》、《石云山人集》等。